Dekatlon

Dekatlon merupakan acara gabungan dalam sukan olahraga yang terdiri daripada sepuluh acara balapan dan padang. Perkataan dekatlon berasal daripada perkataan Yunani, dari δέκα (déka, bermaksud "sepuluh") dan ἄθλος (áthlos, atau ἄθλον, áthlon, bermaksud "pertandingan" atau “hadiah”). Acara dekatlon diadakan selama dua hari berturut-turut dan juaranya ditentukan berdasarkan persembahan dalam kesemua acara. Persembahan dihakimi oleh sistem pungutan mata bagi setiap acara, bukannya berdasarkan kedudukan yang dicapai. Dekatlon dipertandingkan oleh atlet lelaki, manakala atlet wanita biasanya bersaing dalam acara heptatlon.

Secara tradisi, gelaran "Atlet Teragung Dunia" diberikan kepada seseorang yang memenangi dekatlon, oleh itu, atlet teragung dunia sepnjang zaman merupakan pemegang rekod dekatlon (Kevin Mayer setakat September 2018). Gelaran ini mula diberikan apabila Raja Gustav V dari Sweden memberitahu Jim Thorpe, "You, sir, are the world's greatest athlete" selepas Thorpe memenangi dekatlon di Olimpik Stockholm pada 1912. Pemegang rekod dunia dekatlon yang terkini ialah atlet Perancis Kevin Mayer, yang mencatat 9,126 mata di Décastar 2018.

Acara ini dibangunkan daripada pentatlon purba. Pertandingan pentatlon pernah diadakan di Olimpik Yunani purba. Pentatlon melibatkan lima disiplin – lompat jauh, lempar cakera, rejam lembing, pecut dan perlawanan gusti. Diperkenalkan di olimpik ketika 708 BC, pertandingan ini sememangnya terlalu masyhur selama beberapa abad. Pada abad ke-6 BC, pentatlon mula menjadi sebagai sukan keagamaan. Pertandingan sepuluh acara ini dikenali sebagai kejohanan "serba boleh", mirip dengan dekatlon moden, pertama kali dipertandingkan di kejohanan amatur Amerika Syarikat pada 1884 dan mencapai bentuk tekal pada 1890; pertandingan serba boleh ini diadakan di Sukan Olimpik Musim Panas 1904, meskipun diragui sama ada ia menjadi acara Olimpik yang rasmi ketika itu. Dekatlon moden mula tampil dalam program olahraga Olimpik pada temasya 1912 di Stockholm.

Sistem mata 

Sistem mata IAAF 2001 menggunakan formula berikut:
 Mata =  untuk acara balapan (masa yang lebih cepat menghasilkan skor yang lebih tinggi)
 Mata =  untuk acara padang (jarak yang lebih jauh atau ketinggian yang lebih tinggi menghasilkan skor yang lebih tinggi)

A, B dan C merupakan parameter yang berbeza mengikut disiplin, seperti yang ditunjukkan dalam jadual di sebelah kanan, manakala P merupakan prestasi atlet, yang diukur dalam saat (berlari), meter (melempar), atau sentimeter (melompat).

Jadual dekatlon tidak harus dikelirukan dengan jadual yang disusun oleh Bojidar Spiriev, untuk membenarkan pembandingan kualiti relatif prestasi oleh atlet dalam acara-acara berbeza. Pada jadual ini, sebagi contoh, skor dekatlon sebanyak 9,006 mata bersamaan 1,265 "mata perbandingan", nombor sama bagi lompat kijang sejauh 18 m.

Penanda aras 
Jadual berikut menunjukkan tahap penanda aras yang diperlukan untuk mencapai 1000, 900, 800 dan 700 mata bagi setiap acara.

Rekod 
Pemegang rekod dunia dekatlon terkini ialah Ashton Eaton, yang mencatat skor 9,045 mata di Kejohanan Dunia IAAF 2015. Rekod itu diperbaiki oleh Kevin Mayer dengan skor 9,126 mata yang diperoleh di Décastar di Talence, Perancis, yang masih menunggu pengesahan daripada IAAF.

Rekod terdahulu oleh Ashton Eaton (9,045):

Catatan terbaik dekatlon 
Jumlah skor dekatlon untuk semua rekod dunia dalam acara masing-masing akan menjadi 12,560. Jumlah skor dekatlon untuk semua prestasi terbaik yang dicapai semasa dekatlon ialah 10,544. Kolum Perbezaan menunjukkan perbezaan mata antara mata dekatlon yang dianugerahkan kepada rekod dunia terkini individu dan mata yang dianugerahkan rekod dekatlon terkini untuk acara tersebut. Kolum Perbezaan % menunjukkan perbezaan peratusan antara masa, jarak atau ketinggian rekod dunia individu dan rekod dekatlon (selain kemasukan Jumlah, yang menunjukkan perbezaan peratusan antara mata dekatlon yang dianugerahkan). Perbezaan relatif mata lebih tinggi dalam acara melempar berbanding dengan acara berlari dan melompat.

Catatan terbaik dekatlon hanya diiktiraf apabila atlet menyempurnakan pertandingna sepuluh acara dengan skor melebihi 7,000 mata.

Rujukan

Olahraga